ผมฉีดวัคซีนพิษสุนัขบ้าครบไปเมื่อวันที่21ธีนวาเปนเขมกระตุ้น1เขมแล้ววันที่31ธันวาผมโดนหมางับนิ้วเท้าผมอยากรู้ว่าต้องไปฉีดใหม่ไหมคับยาฆ่าเชื้อก้ยังกินไม่หมด
สวัสดีค่ะ หากเป็นการฉีดวัคซีนป้องกันพิษสุนัขบ้าครั้งแรก วัคซีนจะใช้เวลาในการสร้างภูมิคุ้มกันต่อเชื้อจนสามารถตรวจพบได้ที่ประมาณ 14 วัน และจะมีระดับภูมิคุ้มกันสูงสุดที่ 30 วันหลังฉีด และสามารถตรวจพบได้ไปนานประมาณ 1 ปีหากเป็นการฉีดกระตุ้น การสร้างภูมิคุ้มกันให้มีระดับที่สูงเพียงพอในการป้องกันเชื้อจะเกิดขึ้นได้เร็วกว่า และอยู่ในระดับที่สูงไปได้นานมากกว่า 30 วันเช่นกันดังนั้นในกรณีของ ที่เพิ่งฉีดวัคซีนกระตุ้นป้องกันพิษสุนัขบ้าไปเข็มกระตุ้นไปเมื่อ 21 ธ.ค. แล้วโดนสุนัขงับนิ้วเท้าอีก จึงไม่จำเป็นต้องฉีดซ้ำค่ะอย่างไรก็ตาม ให้ดูแลรักษาแผลที่โดนสุนัขงับให้สะอาด โดยล้างด้วยน้ำสะอาดและใช้สบู่หรือน้ำยาฆ่าเชื้อล้างหลายๆ ครั้ง แล้วจึงใส่ยาฆ่าเชื้อ ปิดแผลด้วยผ้าก๊อซ หลีกเลี่ยงการโดนน้ำ และใช้น้ำเกลือล้างแผลและเปลี่ยนผ้าก๊อซทุกวัน แต่หากแผลมีขนาดใหญ่ ควรให้แพทย์ดูแลค่ะ สำหรับยาปฏิชีวนะฆ่าเชื้อที่ยังทานไม่หมด ก็ให้ทานยาเดิมจนหมดค่ะ และคอยสังเกตว่าแผลที่นิ้วเท้าและแผลเดิมหายดีแล้วหรือไม่ หากแผลยังคงมีอาการบวมแดง มีอาการปวดแผล ให้ไปพบแพทย์เพื่อดูแลแผลและรับยาปฏิชีวนะเพิ่มค่ะ